Hvernig forðast má matarsýkingar um jólin Mikið álag er á eldhúsum landsmanna við jólaundirbúning í desember og yfir hátíðirnar . Hreinlæti , kæling og rétt hitun matvæla er afar mikilvæg svo koma megi í veg fyrir að gestir og heimilisfólk fái matarborna sjúkdóma með tilheyrandi óþægindum . Sjúkdómsvaldandi bakteríur geta borist inn í eldhúsið með kjöti og jarðvegi sem fylgir grænmeti og borist þaðan í önnur matvæli á eldhúsborðinu eða í ísskápnum . Höfum í huga að : Hrátt kjöt og safi úr því skal ekki komast í snertingu við matvæli sem eru tilbúin til neyslu . Mest hætta er á fjölgun baktería þegar hitastig matvælanna er milli 5 og 60°C .